Diari Oficial de la Generalitat Valenciana


Sumari del DOGV 3664, del 12-01-2000 (2000/165)

Informació pública dels treballs de redacció del Pla General d'Ordenació a Alfara del Patriarca.
------------------------------------------------------------------------------------------------

### Dades del document

Número de DOGV
:   3664

Data del DOGV
:   12-01-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/165


Organisme emissor
:   Ajuntament d'Alfara del Patriarca

Tipus de document
:   Anunci

Informació pública dels treballs de redacció del Pla General d'Ordenació a Alfara del Patriarca. [2000/M165]
  
L'alcalde d'aquest ajuntament, en el dia de la data, ha dictat la següent resolució:
  
«Aquesta corporació, en la seua sessió del dia 21 de gener de 1998, va adjudicar definitivament a l'empresa Albaranda Urbanistes, SL, els treballs de redacció del Pla General d'Ordenació a Alfara del Patriarca, subscrivint l'oportú contracte en data de 4 de febrer de 1998.
  
En data de 29 de desembre de 1998, es va presentar en la Comissió Territorial d'Urbanisme de València, de la Conselleria d'Obres Públiques, Urbanisme i Transports, el document de concertació, als efectes previstos en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Després d'haver-se superat amb escreix els terminis previstos perquè cada una de les administracions i organismes consultats emeteren els seus dictàmens corresponents, els treballs de redacció del Pla General estan finalitzats, per la qual cosa és necessari donar compliment a allò que s'ha establit en l'article 38.2 A) de la Llei 6/1994, abans citada.
  
Igualment, en aplicació d'allò que s'ha establit en l'article 57 de la precitada llei, haurà d'acordar-se la suspensió de llicències en aquelles zones en què poguera existir divergència entre el planejament anterior vigent i el nou que es proposa, sense que siga exigible que s'assenyalen expressament les àrees afectades per la suspensió (art. 57.B).
  
En virtut d'allò que s'ha establit en l'article 21.1 j) de la Llei 7/1985, de 2 d'abril, Reguladora de les Bases del Règim Local, en la seua redacció donada per la Llei 11/1999, resolc:
  
Primer
  
Ordenar la informació pública del Pla General d'Ordenació per termini de 30 dies hàbils des de la publicació de la present resolució en el Diari Oficial de la Generalitat Valenciana. El dit anunci haurà de publicar-se també, almenys, en un diari no oficial d'àmplia difusió en esta localitat.
  
Segon
  
Sol·licitar els informes als distints departaments i òrgans competents de les administracions exigits per la legislació reguladora de les seues respectives competències.
  
Tercer
  
Sol·licitar el dictamen dels municipis confrontants.
  
Quart
  
Acordar la suspensió de llicències en els termes previstos en l'article 56 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cinqué
  
Donar compte de la present resolució al ple de la corporació en la primera sessió que aquest celebre.»
  
El que es fa públic als efectes previstos en l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.